หนูอายุ 13 ปีเเล้วค่ะเป็นตกขาวได้ปีกว่าเเล้วเเต่ประจำเดือนยังไม่มา ถือว่าร่างกายผิดปกติมั้ยคะ
สวัสดีค่ะ ya หากอายุ 13 ปี ยังไม่ถึง 15 ปี การที่ประจำเดือนยังไม่มา ถือว่ายังไม่ผิดปกติ แต่หากอายุ 15 ปีแล้ว ยังไม่เคยมีประจำเดือนมา ถือว่ามีภาวะขาดประจำเดือนปฐมภูมิ (primary amenorrhea) ซึ่งจำเป็นต้องไปพบแพทย์เพื่อหาสาเหตุดังนั้น หากยังอายุไม่ถึง 15 ปี แต่อยู่ในช่วง 11-14 ปี โดยเริ่มมีพัฒนาการทางเพศแล้ว เช่น เต้านมเริ่มขยายขึ้น มีขนหัวหน่าว มีขนที่รักแร้ สะโพกขยายขึ้น เริ่มมีเอว เริ่มมีสิวขึ้นตามใบหน้า เป็นต้น ก็ถือว่าเป็นปกติดีค่ะ ซึ่งเกิดจากการทำงานของรังไข่ที่เริ่มมีการผลิตฮอร์โมน เพียงแต่ว่ายังไม่มีการตกไข่เกิดขึ้น จึงยังไม่มีประจำเดือนมาส่วนการมีตกขาว ก็เกิดจากผลการทำงานของฮอร์โมนจากรังไข่ค่ะ ไม่ได้ผิดปกติอะไร ดังนั้น แนะนำควรรอประจำเดือนไปก่อนจนกว่าจะอายุถึง 15 ปีค่ะ